GymBro

Vizija sistema

Verzija 1.0

Pregled izmena

|  |  |  |  |
| --- | --- | --- | --- |
| **Datum** | **Verzija** | **Opis** | **Autor** |
| 05.03.2020. | 1.0 | Revizija | Bojana |
|  |  |  |  |
|  |  |  |  |
|  |  |  |  |

Sadržaj

1. Cilj dokumenta 5

2. Opseg dokumenta 5

3. Reference 5

4. Pozicioniranje proizvoda 5

4.1 Poslovne mogućnosti 5

4.2 Postavka problema 5

4.3 Postavka pozicije proizvoda 6

5. Opis korisnika 6

5.1 Opis potencijalnog tržišta 6

5.2 Profili korisnika 7

5.3 Opis okruženja 7

5.4 Osnovne potrebe korisnika 7

5.5 Alternative i konkurencija 7

6. Opis proizvoda 8

6.1 Perspektiva proizvoda 8

6.2 Pregled mogućnosti 8

6.3 Pretpostavke i zavisnosti 9

6.4 Cena 9

6.5 Licenciranje i instalacija 9

7. Funkcionalni zahtevi 9

7.1 Prijavljivanje na sistem 9

7.2 Unos, prikaz i ažuriranje osnovnih podataka o korisniku 10

7.3 Kreiranje, arhiviranje i brisanje korisnika 10

7.4 Unos, prikaz i ažuriranje podataka o sportskim objektima 10

7.5 Unos, prikaz i ažuriranje o podataka o događajima 10

7.6 Sistem ocenjivanja korisnika i sportskih objekata 10

7.7 Mapirani prikaz sportskih objekata i događaja 10

8. Ograničenja 10

9. Zahtevi u pogledu kvaliteta 10

10. Prioritet funkcionalnosti 11

11. Nefunkcionalni zahtevi 11

11.1 Zahtevi u pogledu standardizacije 11

11.2 Sistemski zahtevi 11

11.3 Zahtevi u pogledu performansi 11

11.4 Zahtevi u pogledu okruženja 11

12. Dokumentacija 11

12.1 Korisničko uputstvo 11

12.2 *Online* uputstvo 11

12.3 Uputstvo za instalaciju i konfigurisanje 11

12.4 Pakovanje proizvoda 12

Vizija sistema

# Cilj dokumenta

Cilj ovog dokumenta je definisanje zahteva visokog nivoa GymBro portala u pogledu potreba krajnjih korisnika.

# Opseg dokumenta

Dokument se odnosi na GymBro web aplikaciju koja će biti razvijena od strane tima Bilingvalci. Namena aplikacije je efikasno umrežavanje i međusobna komunikacija korisnika koji traže partnera/e za obavljanje nekih fizičkih aktivnosti.

# Reference

Spisak korišćene literature:

1. GymBro – Predlog projekta, V1.0, 2020, Bilingvalci

# Pozicioniranje proizvoda

## Poslovne mogućnosti

GymBro sistem predstavlja Web portal koji nudi mogućnost kreiranja različitih događaja koji će zbližiti ljude i biti još jedan način za socijalizaciju. Događaji koji se budu pravili ne moraju striktno biti vezani za aktivnosti u teretani, već mogu biti različiti sportovi i aktivnosti na otvorenom (košarka, fudbal, tenis...).

Pored ovakvih aktivnosti, oni koji žele da se fokusiraju više na treniranje i vežbanje, na portalu mogu izabrati željenog partnera koji se prijavi da nezvanično bude njegov trener, sa kojim će raditi onoliko koliko to bude dogovoreno. Uspešnost ovih saradnji meriće se po ocenama od 1 do 5 zvezdica, a prosečne ocene svakog korisnika će biti vidljive ostalim korisnicima portala.

Na portalu se takođe, po istom principu, mogu ocenjivati i teretane i drugi sportski objekti, prvenstveno kako bi korisnicima omogućili da se lista objekata prikazuje u redosledu sortiranom prema blizini i prosečnoj oceni.

S obzirom da će GymBro aplikaciju svi zainteresovani korisnici moći da koriste besplatno, jedini vid finansijske profitabilnosti aplikacije mogu biti reklame koje bi se našle na posebno predviđenom prostoru na stranicama portala.

GymBro portal će imati dvojezičnu podršku, za srpski i engleski jezik, te će na taj način biti dostupan domaćoj sredini. Unos svih podataka će biti zahtevan na oba jezika što će obezbediti konzistentnost obe jezičke verzije portala.

## Postavka problema

|  |  |
| --- | --- |
| *Problem je* | Izbegavanje fizičke aktivnosti zbog nedovoljnog znanja i iskustva u sportu, nesigurnosti ili poteškoća u nalaženju partnera za trening kao i finansijske nemogućnosti u angažovanju personalnog trenera |
| *Pogađa* | Studente i druge koji su, ili žele da postanu, fizički aktivni i traže partnera za trening ili bavljenje sportom |
| *Posledice su* | Odustajanje od bilo kakve fizičke aktivnosti zbog manjka znanja, iskustva ili samopouzdanja ili zbog toga što nemaju sa kim da obavljaju te aktivnosti |
| *Uspešno rešenje će* | Omogućiti socijalizaciju i lakše povezivanje ljudi koji žele zdrav život, fizičku aktivnost i sticanje novih znanja u oblasti fitnesa |

## Postavka pozicije proizvoda

|  |  |
| --- | --- |
| *Proizvod je namenjen* | Studentima  Sportistima-rekreativcima  Svim ljudima dobre volje |
| *Koji* | Traže partnera za trening u teretani ili dodatne učesnike na sportskim aktivnostima |
| *Proizvod je* | Web aplikacija |
| *Koja* | Omogućava da se korisnici povežu preko zakazanih događaja i zajedno treniraju ili obavljaju neku drugu sportsku aktivnost (fudbal, košarka, tenis…) |
| *Za razliku od* | Postojećih aplikacija koje se sastoje isključivo od animacija i video klipova kao pokazni materijal ili aplikacija fokusiranih na samo jedan konkretan sport |
| *Naš proizvod će* | Omogućiti povezivanje korisnika aplikacije i svu potrebnu pomoć korisnicima u nalaženju partnera za trening |

# Opis korisnika

U ovom odeljku opisani su korisnici GymBro aplikacije. Postoje 3 tipa korisnika: administrator portala, registrovani korisnik aplikacije, neregistrovani korisnik (posetilac portala).

## Opis potencijalnog tržišta

Potencijalni korisnici sistema su edukovani pojedinci sa poznavanjem rada na računaru ili pametnom uređaju i imaju pristup Internetu.

Inicijalna verzija GymBro aplikacije će biti prvenstveno namenjena osobama čije se interesovanje poklapa sa osnovnom idejom našeg sajta, ali i svim drugim zainteresovanim korisnicima, bez starosnog ograničenja. Posebna pažnja će biti obraćena na izdvajanje grafičkog dizajna, na jednostavnost interfejsa kako bi korisnicima bio omogućen lak i brz pristup sadržaju aplikacije, zaštiti ličnih podataka i privatnosti korisnika.

Dizajn portala će biti što je moguće više zasnovan na podacima koji se čuvaju u bazi podataka što će omogućiti jednostavne modifikacije nakon instalacije sistema.

## Profili korisnika

**Administrator portala (skraćeno administrator):**

Administrator je zadužen za instaliranje, konfigurisanje i kasnije održavanje konfiguracije portala i baze podataka.

U ulozi administratora će se najčešće naći fakultetski obrazovana osoba sa visokim nivoom poznavanja rada na računaru i administriranja Web servera.

Administrator će imati pristup svim funkcijama sistema.

**Registrovani korisnik:**

Registrovani korisnik ima mogućnost ažuriranja sadržaja o sebi.

Registrovani korisnik ima mogućnost kreiranja događaja, kao i mogućnost prijavljivanja na tuđe događaje.

Registrovani korisnik ima pristup osnovnim informacijama drugih registrovanih korisnika.

Registrovani korisnici imaju mogućnost ocenjivanja korisnika sa kojim su obavljali sportsku aktivnost i ocenjivanja sportskih objekata.

**Neregistrovani korisnik (posetilac):**

Neregistrovani korisnik može videti osnovne informacije o portalu (početnu stranu).

Neregistrovani korisnik ima mogućnost registracije.

Neregistrovani korisnik ima pristup lokacijama i opisu sportskih objekata.

## Opis okruženja

Korisnici sistema pristupaju sistemu preko Web-a što zahteva minimum modemsku Internet konekciju. Ne postoje posebna ograničenja u pogledu okruženja.

## Osnovne potrebe korisnika

Osnovne potrebe korisnika identifikovane na osnovu intervjuisanja potencijalnih korisnika su:

1. **Nesigurnost i rizik pri odabiru partnera ili grupe za fizičku aktivnost.** Trenutno ne postoji mehanizam koji daje uvid u osobu koja predstavlja mogućeg partnera za fizičku aktivnost, u prethodna iskustva drugih korisnika sa tom osobom i uvid u osnovne, javne informacije vezane za tu osobu.
2. **Neobuhvaćenost svih mogućih lokacija i sportskih objekata.** Nepostojanje jedne strane ili aplikacije koja sadrži sve moguće lokacije i sportske objekte za navedeno mesto, bilo da su to teretane, tereni za fudbal, košarku, tenis i ostale sportove, kao i pristup informacijama o trenutnom stanju tih objekata i prethodnim iskustvima drugih korisnika.

## Alternative i konkurencija

Istraživanje vezano za analizu postojećih proizvoda koji bi u potpunosti rešili navedene probleme nije obavljeno, tako da za sada nije poznato da li postoje gotova rešenja kao alternativa proizvoda koji se razvija.

# Opis proizvoda

U ovom odeljku je dat pogled na osnovne mogućnosti GymBro portala, kontekst u kome sistem treba da funkcioniše i konfiguracija sistema.

## Perspektiva proizvoda

Novi sistem će koristiti postojeći DBMS instaliran na mašini koja predstavlja Web server aplikacije. Dijagram koji pokazuje kontekst sistema je dat na slici 6.1.1.

GymBro sistem će biti zasnovan na klijent/server arhitekturi Web aplikacija ilustrovanoj na slici 6.1.2. Serverski deo će se izvršavati u kontekstu Web servera na personalnom računaru koji je za to namenjen. Serverske komponente će komunicirati sa DBMS-om koji se nalazi na istoj mašini.

Tanki klijent sistema se izvršava na personalnim računarima, u okviru Web čitača koji se sa Web serverom povezuje preko Interneta. Ne postoji potreba za posebnom instalacijom klijenta, ali je potrebno voditi računa o kompatibilnosti sistema sa različitim popularnim tipovima Web čitača.

**GymBro**

**portal**

**DBMS**

GymBro korisnici

* **administrator**
* **registrovani korisnik**
* **neregistrovani korisnik**

**Slika 6.1.1. Kontekst sistema GymBro**

**PC**

Web čitač

Web server

GymBro

Web aplikacija

GymBro

Baza podataka

Internet

**Slika 6.1.2. Pregled sistema GymBro**

## Pregled mogućnosti

Tabela prikazana u ovom odeljku identifikuje osnovne mogućnosti GymBro aplikacije u pogledu prednosti koje nudi i funkcionalnosti koje te prednosti ostvaruju. Dodatni opis funkcionalnih zahteva je dat u odeljku 7 ovog dokumenta.

|  |  |
| --- | --- |
| **Prednosti** | **Funkcionalnosti** |
| Centralizovana evidencija podataka o objavljenim događajima | Prikaz i pretraživanje svih događaja koje registrovani korisnici unose.  Razvrstavanje događaja po blizini, vremenu i tipu događaja. |
| Centralizovana evidencija podataka o registrovanim korisnicima | Prikaz svih registrovanih korisnika i njihovih javno dostupnih informacija. |
| Centralizovana evidencija podataka o sportskim objektima | Prikaz i pretraživanje svih evidentiranih sportskih objekata.  Razvrstavanje objekata po blizini i prosečnoj oceni korisnika. |
| Dvojezična podrška | Prikaz sadržaja portala na srpskom ili engleskom jeziku.  Zahtevanje paralelnog unosa na oba jezika zbog konzistentnosti prezentacije na odgovarajućim jezicima. |
| Jednostavno ažuriranje podataka sa bilo koje lokacije | Mogućnost pristupa i ažuriranja svih podataka sa bilo koje lokacije korišćenjem PC-a i Internet konekcije. |
| Prikaz prilagođen svim platformama | Izrada frontend-a u okruženju Bootstrap omogućuje prikaz prilagođen svim platformama koje imaju pristup Internetu. |

## Pretpostavke i zavisnosti

GymBro, kao Web aplikacija, je zavisna od:

* Podrška Web servera za izabrani skripting jezik.
* Podrška skripting jezika za Windows, Android, iOS platforme.
* Mogućnost povezivanja sa DBMS-om iz skripting jezika.
* Podrška DBMS-a za Windows, Android, iOS platforme.
* Funkcionalnosti Web čitača koje korisnici upotrebljavaju za pristupanje portalu.

## Cena

Zbog ograničenja u pogledu budžeta, cena razvoja sistema ne sme da premaši sumu od 2 400 000 dinara.

Za instalaciju sistema će biti iskorišćena postojeća Web server mašina tako da nije potrebno odvajati poseban budžet za kupovinu hardvera.

## Licenciranje i instalacija

Kako GymBro portal nije proizvod namenjen za šire tržište neće biti pravljen poseban instalacioni program. Ipak, potrebno je obezbediti automatizaciju procesa kreiranja baze podataka.

# Funkcionalni zahtevi

U ovom odeljku su definisane funkcionalnosti GymBro sistema. Opisane funkcionalnosti predstavljaju osnovne mogućnosti sistema koje je neophodno implementirati da bi se zadovoljile potrebe korisnika.

## Prijavljivanje na sistem

Za administratora i registrovane korisnike se mora obezbediti prijavljivanje na portal korišćenjem korisničkog imena i lozinke. Sistem treba da obezbedi korisniku mogućnost promene lozinke.

## Unos, prikaz i ažuriranje osnovnih podataka o korisniku

Svaki registrovani korisnik je zadužen za unos i ažuriranje osnovnih podataka o sebi koji će se prikazivati na profilu korisnika. Neregistrovani korisnici nemaju pristup informacijama o registrovanim korisnicima.

## Kreiranje, arhiviranje i brisanje korisnika

Svaki neregistrovani korisnik ima mogućnost registracije jedinstvenom e-mail adresom.

Administrator ima mogućnost brisanja postojećih korisničkih naloga.

## Unos, prikaz i ažuriranje podataka o sportskim objektima

Podaci o sportskim objektima se prikazuju u okviru zasebne strane na portalu. Administrator ima mogućnost unosa i ažuriranja podataka o sportskim objektima. Registrovani korisnici imaju mogućnost slanja predloga administratoru o uvođenju novih sportskih objekata u bazu. Neregistrovani korisnici imaju pristup informacijama o sportskim objektima.

## Unos, prikaz i ažuriranje o podataka o događajima

Portal treba da omogući registrovanim korisnicima kreiranje i ažuriranje događaja i da te događaje prikazuje drugim registrovanim korisnicima u okviru zasebne strane na portalu. Drugi registrovani korisnici imaju mogućnost prijave na događaj, a kreator događaja donosi konačnu odluku o tome koji korisnici će biti prihvaćeni. Događaji će automatski biti obrisani sa portala u trenutku kada događaj počne. Događaji se iz baze podataka brišu posle godinu dana.

## Sistem ocenjivanja korisnika i sportskih objekata

Svi registrovani korisnici imaju mogućnost ocenjivanja drugih registrovanih korisnika i sportskih objekata, u cilju poboljšanja iskustva i sigurnosti korisnika.

## Mapirani prikaz sportskih objekata i događaja

Aplikacija omogućava da svaki korisnik može na početnoj strani portala da pristupi mapi na kojoj su prikazani sportski objekti.

Na stranici pojedinačnog događaja korisnik može pristupiti mapi na kojoj je prikazana lokacija tog događaja.

# Ograničenja

Kao dopuna pretpostavki i zavisnosti definisanih u odeljku 6, GymBro sistem će biti razvijan pod sledećim ograničenjima:

* Sistem neće zahtevati nabavljanje novog hardvera.
* Sistem će se osloniti na besplatna softverska rešenja (skripting jezik, DBMS, Web server), tako da neće zahtevati kupovinu dodatnog softvera.

# Zahtevi u pogledu kvaliteta

U ovom odeljku definisan je očekivani kvalitet u pogledu performansi, robusnosti, tolerancije na otkaze i lakoće korišćenja.

Dostupnost: Sistem će biti dostupan 24 časa dnevno, 7 dana u nedelji.

Lakoća korišćenja: Sistem će posedovati jednostavan i intuitivan interfejs prilagođen profilima korisnika koji će ga koristiti.

Održavanje: Sistem treba biti jednostavan za održavanje. Potrebno je izdvojiti grafički dizajn od sadržaja. Podatke koje čine sadržaj treba čuvati u bazi podataka.

# Prioritet funkcionalnosti

U ovom odeljku su date smernice u pogledu relativnog značaja predloženih funkcionalnosti. Funkcionalnosti propisane u ovom dokumentu treba realizovati kroz beta i konačnu verziju. Prioritet funkcionalnosti koje će biti realizovane je sledeći:

* Prijavljivanje na sistem
* Unos, prikaz i ažuriranje osnovnih podataka o korisniku
* Kreiranje, arhiviranje i brisanje korisnika
* Unos, prikaz i ažuriranje podataka o sportskim objektima
* Unos, prikaz i ažuriranje podataka o događajima
* Sistem ocenjivanja korisnika i sportskih objekata
* Mapirani prikaz sportskih objekata i događaja

# Nefunkcionalni zahtevi

## Zahtevi u pogledu standardizacije

Klasifikaciju publikacija treba standardizovati sa postojećom tipologijom propisanom od strane Ministarstva omladine i sporta.

## Sistemski zahtevi

GymBro sistem će biti realizovan korišćenjem ASP.NET Core za backend i Bootstrap za frontend, dok će kao DBMS koristiti MySQL.

Korisnički interfejs Web aplikacije mora da bude optimizovan za sledeće Web čitače:

* Google Chrome
* Internet Explorer 6+
* Opera 8+
* FireFox (Mozilla)

## Zahtevi u pogledu performansi

Nema posebnih zahteva u pogledu performansi sistema.

## Zahtevi u pogledu okruženja

Nema posebnih zahteva u pogledu okruženja.

# Dokumentacija

U ovom odeljku su opisani zahtevi u pogledu dokumentacije koju treba pripremiti za GymBro projekat.

## Korisničko uputstvo

Sistem će biti intuitivan za korišćenje i neće posedovati štampano korisničko uputstvo.

## *Online* uputstvo

Potrebno je obezbediti *online* uputstvo za neke od naprednijih funkcionalnosti sistema. Online uputstvo treba koncipirati kao podršku za obavljanje odgovarajućih aktivnosti.

## Uputstvo za instalaciju i konfigurisanje

Uputstvo za instalaciju i konfigurisanje serverskog dela sistema će sadržati:

* Zahteve u pogledu instaliranog softvera
* Instrukcije za instaliranje sistema i kreiranje baze podataka
* Uputstvo za konfigurisanje portala

## Pakovanje proizvoda

Proizvod ne zahteva posebno pakovanje jer nije namenjen širokom tržištu.